**MKE Proof of Concept Alap**

**Pályázati útmutató**

## A pályázat célja

A Magyar Képzőművészeti Egyetem Proof of Concept Alapból finanszírozott pályázatokat hirdet.

A Proof of Concept pályázatokkal az a célunk, hogy elősegítsük az Egyetemen folyó tudományos, kutató-fejlesztő tevékenységet, az ötlet kezelésétől a piacostásig; előmozdítsuk a vállalkozói szemlélet kibontakozását az Egyetem polgárai között.

A Magyar Képzőművészeti Egyetem fel kívánja karolni a művészet és innováció témakörében keletkezett új ötleteket, támogatást kíván nyújtani az innovatív termékek vagy szolgáltatások értékesítéséhez, vagy akár egy spin-off, vagy startup cég alapításának előkészítéséhez.

A „PoC pályázat” kifejezett célja a technológiai és piaci elem. Fontos a piacosíthatóság, ugyanakkor még kezdeti szintű ötletet keresünk, vagyis még nem szükséges a piaci vagy pénzügyi finanszírozói kapcsolat megléte, ennek kialakítását, mentorainkkal elősegítjük.

A Proof of Concept Alap olyan szellemi alkotások, vagy kutatási eredmények piacra vitelét, értékesítését támogatja, ahol még magas az üzleti kockázat, vagy alacsony a technológiai érettség, további fejlesztésre, kísérletekre van szükség; tehát hiányzik még néhány kisebb lépés.

## Rendelkezésre álló forrás

Egy projektötlet maximum 4 millió Forint támogatást kaphat.

## Jogosultsági feltétel

A pályázatra az MKE aktív hallgatói jogviszonnyal rendelkező hallgatói és DLA hallgatói, valamint munkatársai jelentkezhetnek.

## Támogatható tevékenységek, elszámolható költségek

A nyertes pályázatokra kapott pénz a PoC kísérletekre, azok anyagköltségeire és szolgáltatások vásárlására használható fel, a pályázatra beadott költségvetésnek megfelelően. Támogatható és finanszírozható a fejlesztés életképességének bizonyításához szükséges

* 1. anyag vásárlása;
	2. szolgáltatás igénybevétele;

Pályázatonként a pályázat megvalósítója maximum havi 100.000,- Forint hallgatói ösztöndíjat is betervezhet.

Nem támogatható és nem finanszírozható különösen, de nem kizárólag:

1. cégalapítás;
2. bérköltség;
3. eszközvásárlás;
4. utazás;
5. reprezentáció.

## További elvárások

Csak olyan ötlettel, fejlesztéssel lehet pályázni,

1. amely a Proof of Concept fázisban van, és célja a PoC kísérleti igazolása;
2. amely még nem volt publikálva;
3. amelyre vonatkozóan még nincs iparjogvédelmi oltalom (például szabadalom) bejegyezve vagy erre vonatkozó bejegyzési eljárás nincs folyamatban.

**A fejlesztések megvalósításának határideje 2023.08.31.**

A támogatás felhasználására vonatkozó feltételek

* 1. A pályázók által elnyert PoC támogatás keretében történő anyagvásárlást és szolgáltatás-megrendelést az MKE beszerzésekért felelős személye bonyolítja majd le, tekintettel arra, hogy a támogatási összeget az NKFIH biztosítja.
	2. A támogatás nem használható fel a projektet megvalósítók bérjellegű költségeire, kivéve amennyiben a pályázó az MKE hallgatója és ösztöndíját betervezi a projekt költségvetésébe és a projekt időtartama alatt aktív hallgatói jogviszonya fennáll. Nem használható fel a támogatás általános működési költségek fedezésére, illetve olyan szakértői szolgáltatások megbízási, illetve vállalkozási szerződés keretében történő megvásárlására, ahol megbízott az MKE alkalmazottja vagy az MKE alkalmazottjával az összeférhetetlenséget kimerítő kapcsolatban áll.
	3. A nyertes pályázóknak az MKE Innovációs és Tudásközpont részére 3 havonta be kell számolniuk az előrehaladásról, a projekt befejezése után pedig záróbeszámolót szükséges tartaniuk.

## Pályázati eljárás

A pályázatot a pályázati formanyomtatvány, költségterv és adatkezelési nyilatkozat kitöltésével az innovaciospalyazat@mke.hu e-mailcímre kell benyújtani. A pályázat benyújtásának határideje:

**2023. március 6. 14:00.**

A projektötlet legyen piaci szemlélettel felépített, ami elvezethet kézzel fogható termékek megvalósításáig, vagy eljárás, szolgáltatás kialakításáig, együttműködésben akár a művészeten kívül más szektorral is.

A bíráló bizottság tisztázó kérdéseket fogalmazhat meg és mérlegelést készít innovációs potenciál és üzleti szempont alapján.

Eredményhirdetés várható időpontja: 2023. március 28.

## Megfelelési kritériumok

Magyar Képzőművészeti Egyetem hallgatója vagy munkatársa-e? igen nem

Pályázati űrlapon történt a benyújtás? igen nem

Pályázati felhívással összhangban van a benyújtott pályamű? igen nem

A MKE elfogadott értékeivel megegyező a projekttartalom? igen nem

Adatkezelési nyilatkozat rendelkezésre áll? igen nem

## Értékelés

|  |  |  |
| --- | --- | --- |
|  | **Értékelési szempont** | **pont** |
| 1 | MKE profiljába való illeszkedés |  |
| 2 | Innovációs potenciál |  |
| 3 | Reális költségterv |  |
| 4 | A támogatás a piacra jutást elősegíti, elérhető a megfelelő piac |  |
| 5 | Kockázatok körültekintően kerültek értékelésre |  |
|  | **Összpontszám:** |  |

1-5 pont adható.

A bíráló bizottság lehetséges döntései:

1. Változatlan tartalommal és összeggel történő támogatás.
2. Csökkentett összeggel történő támogatás.
3. Feltétel(ek)hez kötött támogatás.
4. Csökkentett összeggel történő, és feltételekhez kötött támogatás.

## Tájékoztatás

A pályázattal kapcsolatban tájékoztatás kérhető e-mailben az innovaciospalyazat@mke.hu e-mailcímen.

## Háttérinformáció

Proof of Concept Alap támogatását a Nemzeti Kutatási, Fejlesztési és Innovációs Hivatal Egyetemi Innovációs Ökoszisztéma című pályázati konstrukcióján belül, a Magyar Képzőművészeti Egyetem által elnyert, 2019-1.2.1-EGYETEMI-ÖKO-2019-00016 számú pályázat biztosítja.